b'\n_START_ARTICLE_\nProtolab PMPV 6\xc3\x976\n_START_PARAGRAPH_\nPMPV 6X6 (my\xc3\xb6s MiSu (miinasuojattu)) on suomalaisen Protolabin valmistama miehist\xc3\xb6nkuljetusajoneuvo. Ajoneuvossa on pitk\xc3\xa4 keula ja matala tuulilasi, jotka huonontavat n\xc3\xa4kyvyytt\xc3\xa4 ohjaamosta. Ajoneuvosta l\xc3\xb6ytyy kuitenkin kameraj\xc3\xa4rjestelm\xc3\xa4, jonka avulla kuljettaja n\xc3\xa4kee ohjaamossa sijaitsevien monitorien kautta ajoneuvon ymp\xc3\xa4rille. Auton suojana on Protolabin kehitt\xc3\xa4m\xc3\xa4 kennorakenne, joka on valmistettu kolmesta eri ter\xc3\xa4ksest\xc3\xa4. Luotisuojaukseen k\xc3\xa4ytet\xc3\xa4\xc3\xa4n kotimaista exote-materiaalia.'